

ПРИЛОЖЕНИЕ I

Методика за изчисляване на максималното финансово участие (**т.е. безвъзмездна финансова подкрепа) по държави членки в рамките на механизма**

В настоящото приложение се определя методиката за изчисляване на максималното финансово участие, което е на разположение на всяка държава членка. При този метод се взема предвид:

* населението;
* реципрочната стойност на БВП на глава от населението;
* средното равнище на безработица през последните 5 години в сравнение със средното равнище за ЕС (2015—2019 г.).

За да се избегне прекомерна концентрация на ресурси:

* реципрочната стойност на БВП на глава от населението е ограничена до 150 % от средното равнище за ЕС;
* отклонението на процента на безработица в отделните държави от средното равнище за ЕС е ограничено до 150 % от средното равнище за ЕС;
* с цел да се вземат предвид по-стабилните пазари на труда на по-заможните държави членки (с БНД на глава от населението над средното равнище за ЕС), отклонението на техния процент на безработица спрямо средното равнище за ЕС е ограничено до 75 %.

Максималното финансово участие на държава членка в рамките на механизма () се определя, както следва:

където:

FS (финансова подкрепа) е наличният финансов пакет в рамките на механизма, както е посочено в член 5, параграф 1, буква а); и

е коефициентът на разпределение на държава членка *i*, определен като:

,

като 1.

и също така и 0,75 за държави членки с

Също така:

е коефициентът на разпределение на държава *i*

е брутният вътрешен продукт на глава от населението за 2019 г. на държава *i*

среднопретеглената стойност на брутния вътрешен продукт на глава от населението на държавите членки от ЕС-27 през 2019 г.

е общото население през 2019 г. в държава *i*

е общото население през 2019 г. в държавите членки от ЕС-27

е средното равнище на безработица за периода 2015—2019 г. в държава *i*

е средното равнище на безработица в ЕС-27 за периода 2015—2019 г.

Прилагането на методиката ще доведе до следния дял и размер на максималното финансово участие за всяка държава членка.



ПРИЛОЖЕНИЕ II

**Насоки за оценка на механизма**

**1. Обхват**

Целта на тези насоки за оценка е да послужат, заедно с настоящия регламент, като основание за Комисията да оцени по прозрачен и справедлив начин плановете за възстановяване и устойчивост, представени от държавите членки, както и да определи финансовото участие в съответствие с целите и всички други съответни изисквания, определени в настоящия регламент. Тези насоки по-специално представляват основанието за прилагането на критериите за оценка и определянето на финансовото участие, както съответно е посочено в член 16, параграф 3 и член 17, параграф 3.

Насоките за оценка са предназначени да:

а) предоставят допълнителни насоки относно процеса на оценяване на плановете за възстановяване и устойчивост, представени от държавите членки;

б) предоставят повече подробности относно критериите за оценка и предвиждат рейтингова система, която трябва да бъде създадена с оглед на това да се гарантира справедлив и прозрачен процес; и

в) определят връзката между оценката, която трябва да се извърши от Комисията в съответствие с критериите за оценка, и определянето на финансовото участие, което трябва да се определи в решението на Комисията, във връзка с избраните планове за възстановяване и устойчивост.

Насоките са инструмент за улесняване на оценката на Комисията на предложенията за планове за възстановяване и устойчивост, представени от държавите членки, и за гарантиране, че плановете за възстановяване и устойчивост подкрепят реформите и публичните инвестиции, които са подходящи и имат висока добавена стойност, като същевременно се гарантира равно третиране между държавите членки.

**2. Критерии за оценка**

В съответствие с член 16, параграф 3 Комисията оценява значението и съгласуваността на плановете за възстановяване и устойчивост и техния принос за екологичния и цифровия преход, като за тази цел взема предвид следните критерии:

а) дали се очаква планът за възстановяване и устойчивост да допринесе за ефективното справяне с предизвикателствата, посочени в специфичните за всяка държава препоръки, отправени към съответната държава членка, или в други относими документи, официално приети от Комисията в рамките на европейския семестър;

б) дали планът съдържа мерки, които ефективно допринасят за екологичния и цифровия преход или за преодоляване на произтичащите от това предизвикателства;

в) дали се очаква планът за възстановяване и устойчивост да окаже трайно въздействие върху съответната държава членка;

г) дали планът за възстановяване и устойчивост се очаква ефективно да спомага за укрепването на потенциала за растеж, създаването на работни места и икономическата и социална устойчивост на съответната държава членка, както и да смекчава икономическото и социално въздействие на кризата и да допринася за засилване на икономическото, социалното и териториалното сближаване;

д) дали представената от държавата членка обосновка за размера на прогнозните общи разходи за представения план за възстановяване и устойчивост е разумна и реалистична и е съизмерима с очакваното въздействие върху икономиката и заетостта;

е) дали планът за възстановяване и устойчивост съдържа мерки за осъществяването на реформи и на проекти за публични инвестиции, които представляват съгласувани действия;

ж) дали се очаква договореностите, предложени от съответните държави членки, да осигурят ефективно изпълнение на плана за възстановяване и устойчивост, включително предвидения график, междинните и крайните цели, както и свързаните с тях показатели.

В резултат на процеса на оценяване Комисията предоставя рейтинги на плановете за възстановяване и устойчивост, представени от държавите членки, в съответствие с всеки от критериите за оценка, посочени в член 16, член 3, за да се оцени значението и съгласуваността на плановете за възстановяване и устойчивост и с оглед на това да се установи разпределението на финансовите средства съгласно член 17, параграф 3.

От съображения за опростяване и ефикасност рейтинговата система варира от „A“ до „C“, както е определено по следния начин:

***2.1 Планът за възстановяване и устойчивост се очаква да допринесе за ефективното справяне с предизвикателствата, посочени в специфичните за всяка държава препоръки, отправени към съответната държава членка, или в други относими документи, официално приети от Комисията в рамките на европейския семестър.***

Комисията взема предвид следните елементи за оценката в съответствие с този критерий:

***Обхват***

- планът за възстановяване и устойчивост се очаква да допринесе за ефективното справяне с предизвикателствата, посочени в специфичните за всяка държава препоръки, включително данъчните аспекти, или в други относими документи, официално приети от Комисията в рамките на европейския семестър и отправени към съответната държава членка;

и

- тези предизвикателства се считат за съществени за повишаване на потенциала за растеж на икономиката на съответната държава членка,

и

След приключването на предложените реформи и инвестиции ще се очаква свързаните с това предизвикателства да са преодолени по задоволителен начин.

и

- планът за възстановяване и устойчивост представлява цялостен и адекватен отговор на икономическото и социалното положение на съответната държава членка;

***Рейтинг***

„А“ — Планът за възстановяване и устойчивост допринася за ефективното справяне с предизвикателствата, посочени в специфичните за всяка държава препоръки или в други относими документи, официално приети от Комисията в рамките на европейския семестър, и представлява адекватен отговор на икономическото и социалното положение на съответната държава членка.

„B“ — Планът за възстановяване и устойчивост допринася за частично справяне с предизвикателствата, посочени в специфичните за всяка държава препоръки или в други относими документи, официално приети от Комисията в рамките на европейския семестър, и представлява отчасти адекватен отговор на икономическото и социалното положение на съответната държава членка.

„C“ — Планът за възстановяване и устойчивост не допринася за справяне с предизвикателствата, посочени в специфичните за всяка държава препоръки или в други относими документи, официално приети от Комисията в рамките на европейския семестър, и не представлява адекватен отговор на икономическото и социалното положение на съответната държава членка.

***2.2 Планът съдържа мерки, които ефективно допринасят за екологичния и цифровия преход или за преодоляване на произтичащите от това предизвикателства.***

Комисията взема предвид следните елементи за оценката в съответствие с този критерий:

***Обхват***

- очаква се прилагането на предвидените мерки да допринесе значително за създаването на благоприятни за климата и околната среда системи и за екологизирането на икономическите или социалните сектори с оглед да допринесе за постигането на общата цел за неутрална по отношение на климата Европа до 2050 г.;

или

- очаква се прилагането на предвидените мерки да допринесе значително за цифровата трансформация на икономическите или социалните сектори;

или

- очаква се прилагането на предвидените мерки да допринесе значително за преодоляване на предизвикателствата, произтичащи от екологичния и/или цифровия преход;

и

- очаква се прилагането на предвидените мерки да има дълготрайно въздействие.

***Рейтинг***

„A“ — в голяма степен

„B“ — в умерена степен

„C“ — в малка степен

***2.3 Планът за възстановяване и устойчивост се очаква да окаже трайно въздействие върху съответната държава членка***

Комисията взема предвид следните елементи за оценката в съответствие с този критерий:

***Обхват***

- прилагането на предвидените мерки се очаква да доведе до структурна промяна в администрацията или в съответните институции;

или

- прилагането на предвидените мерки се очаква да доведе до структурна промяна в съответните политики;

и

- очаква се прилагането на предвидените мерки да има дълготрайно въздействие.

***Рейтинг***

„A“ — в голяма степен

„B“ — в умерена степен

„C“ — в малка степен

***2.4 Планът за възстановяване и устойчивост се очаква ефективно да спомага за укрепването на потенциала за растеж, създаването на работни места и икономическата и социална устойчивост на съответната държава членка, както и да смекчава икономическото и социално въздействие на кризата и да допринася за плана за засилване на икономическото, социалното и териториалното сближаване***

Комисията взема предвид следните елементи за оценката в съответствие с този критерий:

***Обхват***

Планът за възстановяване и устойчивост съдържа мерки, насочени към преодоляване на слабостите на икономиката на държавите членки и към стимулиране на потенциала за растеж на икономиката на съответната държава членка, стимулиране на създаването на работни места и смекчаване на неблагоприятните последици от кризата, като същевременно се избягват неблагоприятните последици от тези мерки за климата и околната среда.

и

- планът за възстановяване и устойчивост е насочен към намаляването на уязвимостта на икономиката на държавата членка на сътресения;

или

- планът за възстановяване и устойчивост е насочен към повишаването на капацитета на икономическите и/или социалните структури на държавата членка за адаптирането към сътресения и издържането на сътресения;

и

очаква се планът за възстановяване и устойчивост да допринесе за засилване на икономическото, социалното и териториалното сближаване

***Рейтинг***

„A“ — Очаквано силно въздействие върху потенциала за растеж и икономическата и социалната устойчивост, както и върху сближаването

„B“ — Очаквано умерено въздействие върху потенциала за растеж и икономическата и социалната устойчивост, както и върху сближаването

„C“ — Очаквано слабо въздействие върху потенциала за растеж и икономическата и социалната устойчивост, както и върху сближаването

***2.5 Представената от държавата членка обосновка за размера на прогнозните общи разходи за представения план за възстановяване и устойчивост е разумна и реалистична и е съизмерима с очакваното въздействие върху икономиката и заетостта***;

Комисията взема предвид следните елементи за оценката в съответствие с този критерий:

*Обхват*

- държавата членка предостави достатъчно информация и доказателства, че размерът на прогнозните общи разходи за плана за възстановяване и устойчивост е подходящ („разумен“);

и

- държавата членка предостави достатъчно информация и доказателства, че размерът на прогнозните общи разходи за плана за възстановяване и устойчивост съответства на естеството и вида на предвидените реформи и инвестиции („реалистичен“);

и

- държавата членка предостави достатъчно информация и доказателства, че размерът на прогнозните общи разходи за плана за възстановяване и устойчивост, който ще бъде финансиран по линия на инструмента, не е обхванат от съществуващо или планирано финансиране от Съюза;

и

- размерът на прогнозните общи разходи за плана за възстановяване и устойчивост е съизмерим с очакваното въздействие на предвидените мерки, включени в плана, върху икономиката на съответната държава членка.

***Рейтинг***

„А“ — в голяма степен

„В“ — в умерена степен

„C“ — в малка степен

***2.6. Планът за възстановяване и устойчивост съдържа мерки за осъществяването на реформи и на проекти за публични инвестиции, които представляват съгласувани действия.***

Комисията взема предвид следните елементи за оценката в съответствие с този критерий:

***Обхват***

- планът за възстановяване и устойчивост съдържа мерки, които допринасят за взаимно засилване на техните последици.

***Рейтинг***

„А“ — в голяма степен

„В“ — в умерена степен

„C“ — в малка степен

***2.7 Договореностите, предложени от съответните държави членки, се очаква да осигурят ефективно изпълнение на плана за възстановяване и устойчивост, включително предлаганите междинни и крайни цели, както и свързаните с тях показатели***

Комисията взема предвид следните елементи за оценката в съответствие с този критерий:

***Обхват***

- на структура в рамките на държавата членка е възложено: i) изпълнението на плана за възстановяване и устойчивост; ii) наблюдението на напредъка във връзка с междинните и крайните цели; и iii) докладването;

и

- предложените междинни и крайни цели са ясни и реалистични; и предложените показатели са съответстващи на целта, приемливи и надеждни;

и

- целите договорености, предложени от държавите членки по отношение на организацията (включително разпоредба, за да се гарантира достатъчно разпределение на персонала) за изпълнението на реформите и инвестициите, са надеждни.

***Рейтинг***

„A“ — подходящи договорености за ефективно изпълнение;

„B“ — минимални договорености за ефективно изпълнение;

„C“ — недостатъчни договорености за ефективно изпълнение.

***3*. Определяне на финансовото участие в рамките на бюджетния инструмент за възстановяване и устойчивост**

Съгласно член 17, параграф 3 Комисията определя финансовото участие, като взема предвид значението и съгласуваността на плана за възстановяване и устойчивост, предложен от съответната държава членка, както са оценени въз основа на критериите, определени в член 17, параграф 3. За тази цел тя прилага следните критерии:

а) когато планът за възстановяване и устойчивост отговаря задоволително на критериите, определени в член 16, параграф 3, и размерът на прогнозните общи разходи за плана за възстановяване и устойчивост е равен на или по-голям от максималното финансово участие на тази държава членка, посочено в член 10, разпределеното за държавата членка финансово участие е равно на общия размер на максималното финансово участие, посочено в член 10;

б) когато планът за възстановяване и устойчивост отговаря задоволително на критериите, определени в член 16, параграф 3, и размерът на прогнозните общи разходи за плана за възстановяване и устойчивост е по-нисък от максималното финансово участие на тази държава членка, посочено в член 10, разпределеното за държавата членка финансово участие е равно на размера на прогнозните общи разходи за плана за възстановяване и устойчивост;

в) когато планът за възстановяване и устойчивост не отговаря задоволително на критериите, определени в член 16, параграф 3, финансовото участие няма да бъде разпределено на съответната държава членка.

За целите на прилагането на настоящата алинея се използват следните формули:

* за a) по-горе:
* за б) по-горе:
* където:
* *i* се отнася до съответната държава членка
* *MFС* е максималният размер на финансовото участие за съответната държава членка
* *C* е размерът на прогнозните общи разходи за плана за възстановяване и устойчивост

В резултат на процеса на оценяване и като се вземат предвид рейтингите:

Планът за възстановяване и устойчивост отговаря задоволително на критериите за оценка:

Ако окончателният рейтинг за критерии 2.1—2.7 включва оценки:

- „A“ за критерии 2.1 и 2.2;

и за другите критерии:

- „А“ за всички критерии,

или

- повече оценки „A“ отколкото „B“, като оценката никъде не е „C“.

Планът за възстановяване и устойчивост не отговаря задоволително на критериите за оценка:

Ако окончателният рейтинг за критерии 2.1—2.7 включва оценки:

- които не са „A“ за критерии 2.1 и 2.2;

и за другите критерии:

- повече оценки „B“ отколкото „A“

или

- най-малко една оценка „C“.

ПРИЛОЖЕНИЕ III

**Показатели**

Постигането на целите, посочени в член 4, се измерва въз основа на следните показатели, разпределени по държави членки и по област на намеса.

Показателите се използват в съответствие с наличните данни и информация (включително количествени и/или качествени данни).

**Показатели за крайните продукти:**

а) брой на плановете за възстановяване и устойчивост, одобрени в акта за изпълнение на Комисията;

б) общо финансово участие, разпределено за плана за възстановяване и устойчивост;

**Показатели за резултатите:**

в) брой на изпълнените планове за възстановяване и устойчивост;

**Показатели за въздействието, установени с настоящия регламент**

г) Целите, определени в плана за възстановяване и устойчивост, постигнати благодарение, наред с другото, на цялостната финансова подкрепа (включително, когато е целесъобразно, под формата на заеми), получена по линия на създадения с настоящия регламент Механизъм за възстановяване и устойчивост;

Комисията извършва последващата оценка, посочена в член 25, също така с цел установяване на връзките между общата финансова подкрепа (включително, когато е целесъобразно, под формата на заеми) от Механизма за възстановяване и устойчивост и изпълнението на съответните мерки в съответната държава членка с оглед на това да се засилят възстановяването, устойчивостта, устойчивият растеж, заетостта и сближаването.